d
ets
ts
van janne buyteman
a
Item van alsulken gedinghe als opte dach van hede geweest is
voir meye en scpen van loeven inde banc ald tussche de vors janne
buyteman in deen side en willeme van daelhem bastart in dande
Te weten van ene mudde erfs corens ter quitinghe dat de vors willem
jegen den voirs janne buteman om xxiiii peters gecocht heeft daer af de
voirs jan den vors willeme aensprack om vanden voirs xxiiii peters
gulde en betalinghe te hebbe want hi claerlic meyndt dat hi d af noch
onbetaelt wae gelijc hi dat genoech dede blike met goeder waerheyt kennende
de selve jan dat hi daer op gehaven en ontfaen hadde eevenviertich stuyvers
dat hem de vors willem ontkende nemende voe een ontschout dat
de vors jan hem geloeft hadde vanden vors mudde corens scepene brieve
e
brat van thienen op des selfs jans cost soude doen maken des hi noch met
d
gedaen en hadde Voert yesch de vors jan uuteman vanden voirs willeme
over te hebbe enen scepenen brief van loeven daer hi hem voermaels
sel
geloeft soude hebbe sesse halster corens lijfpensien daer op in beyde
siden thoenisse verhoert worden wijsden de scepenen van loeven voe
een vonnisse Na aensprake na verantwerden en na thoenisse dat de vors
jan buteman op sinen cost den voirs willeme sal doen maken tot zijnre
dochter behoef den scepenen brief van thienen gelijc de waerheit
gedraghen heeft en dat dan de vors willem ter stont oplegghen
sal den voirs janne buteman op alsulken ghelt als hi van willeme
gehaven heeft tot xxiiii peters toe en den yerste brief tot loeve gemaect
ovgheven En eest dan dat de voirs willem van daelhem de selve
janne van buteman van enig andre schout oft geluften yet aen te
spreken heeft dat hi dat doen mach mette rechte Cora mychaele
absoloens h de borchoven johanne de hugarden en rvoldo
de vynkenbosch scabinis loven anno xiiii xxxviii marti
ottand
vicrsimatcona xxviii e